cyanic-selkie/wikianc huggingface dataset:
Vladislav II. (Uhorsko)
Budovanie stavovského štátu
Nepriateľstvo medzi mešťanmi a šľachtou nemalo príčinu iba v politických sporoch, ale aj v odlišných hospodárskych záujmoch. Počas husitských vojen poklesol počet obyvateľstva českých krajín vrátane poddaných. To znamená, že šľachta dostávala teraz z výnosu renty menej peňazí ako predtým. Aby zvýšili svoje príjmy, začali šľachtici podnikať. Spočiatku zakladali najmä rybníky a pivovary a nútili svojich poddaných, aby u nich nakupovali. Súčasne podporovali rozvoj podnikania poddanských mestečiek na svojich panstvách. Táto činnosť citeľne narúšala dovtedajšie práva kráľovských miest (várečné, míľové), ktoré sa začali proti konkurencii brániť. Konflikt sa ostro vyhrotil a krajine hrozila vojna. Roku 1517 však boli spory čiastočne vyriešené pokojnou cestou. Svätováclavská zmluva umožnila šľachte neobmedzené podnikanie na jej panstvách. Na druhej strane však priznala kráľovským mestám zastúpenie na sneme.
Dvojhra na Peugeot Slovak Open 2015
Nasadenie
<li> 🇺🇿 Farruch Dustov <li> 🇸🇰 Norbert Gombos <li> 🇸🇪 Elias Ymer <li> 🇫🇷 Édouard Roger-Vasselin </ol>
Vladislav II. (Uhorsko)
Kultúra jagelovskej doby
Majstrom sochárom sa podarilo nadviazať na výtvarné umenie predhusitského obdobia. Rozvila sa najmä tvorba rezbárov dreva, ktorých dielami boli znovu vyzdobené interiéry mnohých kostolov a kaplniek, zničené husitmi. Aj maliarstvo sa znovu naplno presadilo nástennými maľbami cirkevných i hradných priestorov a najmä doskovými maľbami. K najvýznamnejším maliarom tohto obdobia patril Majster litoměřického oltára.
Vláda v Uhorsku
Keď v roku 1490 zomrel kráľ Matej Korvín, vybrali si uhorskí šľachtici z viacerých uchádzačov (Ján Korvín – syn Mateja Korvína, Beatrix Aragónska – vdova po Matejovi Korvínovi, Maximilián I. Habsburský, Fridrich III. Habsburský, Ján I. Albrecht, Vladislav Jagelovský) za kráľa práve Vladislava. Dúfali totiž, že sa stane povoľným nástrojom v ich rukách. Vladislav sa tu dokázal presadiť napriek želaniu svojho otca, ktorý počítal s uhorskou korunou pre svojho mladšieho syna Jána Albrechta, ktorého časť šľachty zo Slovenska aj zvolila za kráľa. Na želanie uhorských stavov Vladislav presídlil do Budína a do Česka sa vrátil už iba trikrát.
31. júla 1490, dva týždne po svojom zvolení, vo Vlčkovciach pri Trnave Vladislav prijal podmienky uhorskej šľachty, predovšetkým súhlasil, že zruší mimoriadnu daň (subsidium, zavedené Matejom Korvínom roku 1467) a niektoré iné odvody, a že bude o všetkých dôležitých otázkach rozhodovať spolu s Kráľovskou radou alebo so stavmi. Dôsledkom týchto prísľubov sa stalo neskôr ekonomické zrútenie uhorskej kráľovskej pokladnice a nárast moci šľachty.
Greg Bear
Greg Bear (* 20. august 1951, San Diego, Kalifornia, USA - † 19. november 2022 ) bol americký spisovateľ vedeckej fantastiky. Jeho práca pokrýva témy galaktických konfliktov (Forge of God séria), umelé svety (séria Eon) a zrýchlenej evolúcie (Blood Music, Darwin's Radio a Darwin's Children).
Vladislav II. (Uhorsko)
Vláda v Uhorsku
V rokoch 14901492 musel Vladislav bojovať s Jánom Albrechtom, ktorý koncom roka 1490 obsadil východné Slovensko. Následne sa takmer dostal do Pešti, ale Vladislav ho porazil a vo februári uzavreli prímerie v Spišskej Starej Vsi, pričom poľské posádky zostali na východnom Slovensku. Na jeseň 1491 došlo k druhej invázii na sever Slovenska. V januári 1492 poľské vojská v dôsledku porážky magnátom Štefanom Zápoľským pri Prešove na Vianoce 1491 opustili Slovensko a Ján Albrecht sa vzdal trónu.
Greg Bear
Životopis
Narodila sa v San Diegu v Kaliforniaí. V období od 1968 do 1973 navštevoval štátnu univerzitu v rodnom meste, kde získal stupeň A.B.. V roku 1975 sa oženil s Christinou M. Nielsonovou s ktorou sa rozviedli v roku 1981. Znova sa oženil v roku 1983 s Astrid Andersonovou, dcérou spisovateľa Poula Andersona.
Práca
Rozsah a vedeckosť jeho práce ho zaraďuje do kategórie autorov hard science fiction. Stále však existujú otázky okolo vedeckých základov jeho prác. Jedna z nich je či baktéria v Blood Music (v češtine „Hudba krve“) môže spracovať dosť informácií na to aby si uvedomila sama seba. Možno jediná baktéria môže mať schopnosť spracovávať informácie a ak sa zoskupia do kolónií potom sa môže objaviť vedomie.
Vladislav II. (Uhorsko)
Vláda v Uhorsku
Ďalší uchádzač o trón, Maximilián I. Habsburský, v roku 1490 vyhnal uhorské vojská z Rakúska (boli tam od čias Mateja Korvína) a naopak obsadil západné Uhorsko. Uzavretím bratislavskej zmluvy 7. novembra 1491, ktorá bola dynastickou dohodou medzi Habsburgovcami a Jagelovcami, zabezpečujúcou vzájomné nástupníctvo, sa aj formálne anulovali uhorské výboje v Rakúsku a Maximilián sa stiahol a zriekol sa uhorského trónu.
Greg Bear
Práca
The Forge of God voľne používa teóriu Gaia spôsobom, ktorý je prinajmenšom pre niektorých vedcov diskutabilný. Neo-Darwinisti ako Richard Dawkins sa môžu pýtať, či nejde o porušenie základných hypotéz tejto teórie. Najnovšie práce ako Darwin's Radio a Darwin's Children dvojica románov, ktoré sa zaoberajú účinkom zvláštnej choroby, ktorá sa objavila, aby riadila evolučné procesy, sa priamo dotýkajú známych faktov z molekulárnej biológie vírusov a evolúcie. Pokiaľ sú rozohrávané niektoré skutočne špekulatívne myšlienky (nakoniec sa skutočne ukážu ako fikcie), postupne sa dostaneme precíznou cestou až za hranice týchto vedných odborov tak, že román Darwin's Radio získal uznanie aj vo vedeckom časopise Nature.
Vladislav II. (Uhorsko)
Vláda v Uhorsku
Roky 1491 až 1514 zas boli vyplnené aktivitami magnátskej rodiny Dóciovcov na strednom Slovensku, ktorá mala majetky okolo banských miest a bola v neustálom, často ozbrojenom konflikte s týmito mestami. Išlo o typický príklad anarchie v Uhorsku. V roku 1514 bol napokon pripravovaný súd proti Dóciovcom, ale neuskutočnil sa pre vypuknutie Dóžovho povstania. Dóciovci ukončili svoju rozvratnú činnosť, až keď im kráľ pohrozil vyvlastnením.
Greg Bear
Práca
Pokiaľ väčšina Bearových prác patrí do vedeckej fantastiky, dve z jeho skorších prác, The Infinity Concerto a The Serpent Mage sú čistá fantasy.
Vladislav II. (Uhorsko)
Vláda v Uhorsku
Obdobie Vladislavovej vlády je známe aj razantným vzostupom moci rodu Turzovcov. V roku 1495 Turzovci spolu s Fuggerovcami založili podnik “Ungarischer Handel”, neskôr nazývaný “Neusohler Kupferhandel”, ktorý sa časom stal najväčším výrobcom a obchodníkom s meďou na svete a jednou z prvých kapitalistických firiem sveta. Mala zastúpenia po celej Európe. Zanikla ako súkromná spoločnosť roku 1525, kedy ju prevzal kráľovský dvor.
Rok 1498 je zaujímavý dekrétom Vladislava II., ktorý menuje desať najdôležitejších miest Uhorska, z ktorých šesť sa nachádzalo na Slovensku (Bratislava, Košice, Bardejov, Prešov, Trnava, Levoča), čo dokazuje relatívnu vyspelosť Slovenska v rámci Uhorska.
V novembri roku 1499 zasadali v Bratislave na mimoriadnom zasadnutí české stavy spolu s Vladislavom II. a prijali tzv. “Zůstání Prešpurské”, ktoré sa stalo základom pre prvú oficiálnu českú krajinskú ústavu prijatú 11. marca 1500.
V roku 1514 vypuklo Dóžovo povstanie. Príčinou bolo vyhlásenie križiackej výpravy proti Osmanskej ríši. Uhorská šľachta sa jej nechcela zúčastniť a na nátlak cirkvi súhlasila s náborom más poddaných do križiackeho vojska. Nakoniec sa však ťaženie neuskutočnilo a po nariadení o rozpustení vojska spontánne vypuklo protišľachtické povstanie „križiakov“. Odohralo sa najmä v dnešnom východnom Maďarsku, ale aj v Rumunsku a na Slovensku. Nakoniec magnáti (najmä Ján Zápoľský) povstanie porazili pri Temešvári. Ich vodcu Juraja Dóžu, „sedliackeho kráľa“, zaživa upálili na horiacom tróne, a asi 50 000 osôb zabili.
Rodinné pomery
Roku 1476 uzavrel dvadsaťročný Vladislav manželstvo per procurationem (v zastúpení) v Ansbachu s Barborou Hohenzollernskou (* 1464 – † 1515), ovdovenou dvanásťročnou hlohovskou kňažnou, ktorá bola dcérou brandenburského kurfirsta Albrechta III. z rodu Hohenzollernovcov. Nevesta ho nikdy predtým ani potom nevidela. Vladislav svoju manželku nikdy neprevzal, aby ju uviedol do Prahy.
Vladislav sa vraj cítil byť viazaný manželským sľubom, napriek tomu už začiatkom roku 1477 uvažovali jeho radcovia o novej vhodnej neveste. Český kráľ sa začal usilovať o rozvod, ale pápežská kúria, straniaca Matejovi Korvínovi, ho celé roky nevypočula. To vyhovovalo tak uhorskému kráľovi, ktorý v Ríme proti Vladislavovi intrigoval, ako aj Habsburgovcom, lebo ani vo Viedni, ani v Uhorsku si neželali spojenie Jagelovcov s Hohenzollernovcami. Aj keď sa neskôr predsa len cisár Fridrich III. za Vladislava u pápeža prihováral, lebo pomýšľal na jeho sobáš so svojou dcérou Kunhutou, zostal Rím neoblomný a pápež Inocent VIII. dokonca roku 1487 kráľovi prikázal, aby svoj sobáš konzumoval. Vladislav neuposlúchol a Barboru do Čiech nepriviedol. Manželstvo zrušil až roku 1500 pápež Alexander VI.
Roku 1491 sa Vladislav po tom, ako sa stal uhorským kráľom, oženil s vdovou po Matejovi Korvínovi Beatrix Aragónskou (* 1457 – † 1508), dcérou neapolského kráľa Ferdinanda I. (Ferrante) z nelegitímnej vetvy aragónskej dynastie Trastamara, ako si želali uhorské stavy. Ovdovená kráľovná disponovala značnými finančnými prostriedkami a zo všetkých síl sa snažila, aby si svoje postavenie udržala. V Uhorsku bola veľmi neobľúbená, predovšetkým preto, že Matejovi neporodila dediča. V čase jej sobáša s Vladislavom bolo už viac-menej zrejmé, že aj toto manželstvo zostane bezdetné. Vzhľadom na neskorú rozluku Vladislavovho manželstva s Barborou Brandenburskou bol tento sobáš v podstate neplatný.
V dôsledku zbližovania Jagelovcov s francúzskym kráľovským dvorom v roku 1500 podpísali dňa 23. marca 1502 Vladislavovi splnomocnenci svadobnú zmluvu s Annou z Foix a Candale (* 1480 – † 1506), dcérou Gastona, grófa z Candale, a Kataríny z Foix. Ešte pred svojim sobášom s Vladislavom Jagelovským bola Anna korunovaná 29. septembra 1502 v Stoličnom Belehrade za uhorskú kráľovnú. Za českú kráľovnú sa nikdy korunovať nedala. Pre svoje predsudky voči kacírskym kališníkom totiž do českého kráľovstva nikdy nevkročila. V tomto manželstve sa narodili dve deti:
Starnúci a od roku 1504 aj vážne chorý kráľ svoju ženu veľmi miloval a bol od nej značne závislý. Napriek svojej chorobe ju prežil o celých desať rokov, lebo Anna zaplatila za narodenie syna životom.
František Rell
František Rell (* 11. marec 1913, Uhorské – † 9. november 2009, Bratislava) bol slovenský pedagóg, režisér, dramaturg. Pseudonym: Fero Novohradčan.
3553 Mera
3553 Mera je planétka s priemerom 6 km, ktorú objavil C. S. Shoemaker 14. mája 1985.
PBZ Zagreb Indoors 2007
PBZ Zagreb Indoors 2007 bol tenisový turnaj mužov, ktorý sa konal v dňoch od 29. do 5. februára 2007  v hale na tvrdom povrchu v chorvátskom hlavnom meste Záhreb. Titul v dvojhre získal Cyperčan Marcos Baghdatis, ktorý vo finále porazil Chorváta Ljubičića. Bol to jeho druhý titul v dvojhre na okruhu ATP. Titul vo štvorhre získali Nemci Michael Kohlmann a Alexander Waske, ktorí vo finále porazili český pár František Čermák, Jaroslav Levinský. Pre Kohlmana to bol piaty a pre Waskeho tretí titul vo štvorhre na okruhu ATP.
Dvojhra mužov
🇨🇾 Marcos Baghdatis vs. 🇭🇷 Ivan Ljubičić 7-6(4) 4-6 6-4
Stěžery
Stěžery sú obec v Česku v okrese Hradec Králové v Královohradeckom kraji. 1. januára 2012 tu žilo 1 784 obyvateľov, z toho 899 mužov a 885 žien, pričom priemerný vek v obci bol 39,1 roka (muži 37,8 roka, ženy 40,3 roka).
Alençon-3
Alençon-3 je francúzsky kantón v obvode Alençon v departemente Manche v regióne Dolná Normandia. Tvorí ho 8 obcí.
PBZ Zagreb Indoors 2007
Štvorhra mužov
🇩🇪 Michael Kohlmann / 🇩🇪 Alexander Waske vs. 🇨🇿 František Čermák / 🇨🇿 Jaroslav Levinský 7-6(5) 4-6 10-5
Sexit (hudobná skupina)
Sexit je slovenská hudobná skupina. V apríli 1990 po skončení povinnej vojenskej služby navštevuje gitarista, skladateľ Eugen Pál Baláž bubeníka Zsolt Kiss-a so zámerom založiť skupinu zameranú na vlastnú tvorbu. Po spoločnej dohode obsadzuje basu Peťo Németh. Nacvičujú sa Eugenove skladby, ktoré tvoria základ prvej Sexit LP. Po dobe niekoľkých mesiacov Peťa nahradzuje Štefan Hundža, ktorý je známy hlavne svojimi hlasovými dispozíciami. V pomerne krátkej dobe je po intenzívnom skúšaní hotový prvý repertoár a pripraví sa jednoduché demo. Toto demo umožní kapele zúčastniť sa významnej súťaži Rocková Misia 1990 v Komárne. Na návrh organizátorov sa pôvodné meno Exit /bolo ich vtedy viac/ mení na Sexit./S dodáva Ján "krstiteľ" Šoltés, blízky fanúšik združenia/. Z vybraných 23 kapiel-medzi inými aj začínajúcim Money Factorom vyhráva Sexit prvé miesto. Porota pozostávala z popredných osobností maďarskej hudobnej scény. Tu sa rodí spolupráca so známym klávesistom, spevákom a skladateľom Balázs Ferencz-om /skupiny Neoton Família,Taurus,Korál/. Absolvuje sa množstvo koncertov, festivalov a nahráva sa album "Gyertyák a téren" /Sviece na námestí/, na ktorom je autorsky zastúpený aj Eugen Pál Baláž dvoma skladbami. Tento sa stáva v Maďarsku albumom roka 1992.
Paralelne s týmito udalosťami ponúka demo Sexitu tehdajší manager Róbert Vanyo vydavateľstvu Opus V Bratislave. LP platňu produkuje Ctibor Kolínsky a je kompletne nahratá za tri dni. Album vychádza 6. apríla 1992 a debut je spojený s vystúpením pred Iron Maiden v Bratislave. Na koncerte hrajú aj Alexander Plošnica-klávesy a Jozef Czakó-spev, harmonika. Stávajú sa externými členmi kapely. Ďalšie obdobie naplňujú vystúpenia na Slovensku,v Maďarsku a Fínsku. V roku 1995 má kapela kratšiu pauzu. Eugen v ústraní dokončuje ďalší album Vták z Atlantiku. Textovo vypomáhajú Ján Litvák, Jozef Czakó a Laco Kerekeš. Platňu produkuje karikaturista Karol Miček-El Cato. Vychádza v roku 1996. Sexit sa úspešne zúčastňuje súťaží ako sú Marlboro Rock In a Košický Zlatý Poklad. Prebehne viac vystúpení s Rockovými legendami Maďarska: Piramis, Beatrice, Omega.
V roku 1997 nastávajú zmeny. Namiesto Štefana Hundžu /ktorý sa stáva členom zboru Košického štátneho divadla/ prevezme basu Robert Pál Baláž a spev na krátku dobu Ivan Bencsö. Vznikajú žánrovo otvorenejšie sladby ako "Hviezdy II. "Začnú sa používať aj "nerockové" nástroje - Fujara,drumbľa,tympany... V Košickom rozhlase sa nahrajú štyri skladby, ktoré sa použijú pri vydaní ďalších albumov. S kapely vyrastie krátko trvajúca, ale zaujímavá odnož pod menom Atlas, ktorá sa štýlovo oslobodzuje.
Eugen Pál Baláž-Fujara, spev, perkusie---Kiss Zsolt-bicie---Robert Pál Baláž-basgitara, drumbľa---Pál Baláž Marian-spev, píla, perkusie---Ladislav Toth-gitara, spev.
V roku 2000 Eugen napíše za mesiac kompletný album Prima Energia a obnovuje sa trio s Hundžom. Nasleduje veľa vystúpení a na podnet Štefana sa spustí projekt Klasická a Rocková hudba sa nevylučujú, v spolupráci s Košickým sláčikovým orchestrom Musica Yuvenalis. Album Prima Energia vychádza až v roku 2003. Bol nahratý v Košickom rozhlase a produkuje ho Tibor Dirlak. Na Music Boxe sa úspešne ujme skladba Posledná Pieseň s klipom Nora Čerevku-Norofilm.
Ďalší album Tvoja tvár vychádza v roku 2005 v produkcii Ľuba Daněka.
2010- Namiesto Štefana obsadzuje basu Dionýz Máté a spieva Jaro Mojžiš.Kapela si pomocou mesta Rožňavy sama produkuje.album Modrý Amulet nahratý v Blue Studio Čučma.Kapela obsadí druhé miesto v Pražskej súťaži Skutečná Liga.Eugen Pál Baláž získava "Cenu za vesmírnu výnimočnosť"v súťaži gitaristov  Gitariáda 2010 v Banskej Bystrici.
2013 - vychádza Sexit Výber 1991-2011 v produkcii Viktora Oláha.Jaro Mojžiš odchádza do Metalindy.Zhodou okolností sa tretíkrát vracia Hundža
Po rekonštrukčnej pauze sa kapela s chuťou púšťa do jubilejného roku 2015,keď slávi svoje 25.výročie. Od júna 2015 je zloženie kapely Pál Baláž, Kiss, Máté, Plošnica.
Podzemok
náhľad|Podzemok [[ďumbier (rastlina)|zázvoru]] Podzemky alebo rizóma sú korene spájajúce rastliny rovnakého druhu, postranné stonky po celej dĺžke zhrubnuté. Rastú vodorovne s povrchom pôdy, šikmo alebo zriedkavo aj kolmo (napr. prvosienka, skorocel). Namiesto listov majú vyvinuté šupiny v pravidelnom postavení a v ich pazuchách púčiky. Ich pokožka býva bez prieduchov a má iba krátke trvanie, čím sa odlišujú od nadzemnej stonky. Ich funkciou je uskladňovať zásobné látky, pretrvávať nepriaznivé obdobie a súčasne môžu byť orgánom vegetatívneho rozmnožovania. Nové rastliny vznikajú na podzemkoch z púčikov, vyrastajúcich do nadzemných stoniek, pričom sa vytvoria adventívne korene (napr. pýr, praslička).
Vavrišovo
Polohopis
Vavrišovo je podhorskou obcou nachádzajúcou sa v hornom Liptove medzi mlynským potokom a riečkou Belá 5 km severovýchodne od Liptovského Hrádku na južnom úpätí Baranca.
Leží medzi dvoma väčšími obcami – Liptovský Hrádok a Pribylina.
Symboly obce
Erb, pečať a vlajka tvoria trojicu základných symbolov obce. V červenom štíte od dola dvomi zlatými striebroplodými vavrínovými vetvičkami ovenčený, zlatým prstencom nimbovaný, zlatovlasý svätý Vavrinec v striebornom šate, s ľavicou v bok, v pravici s vavrínovou ratolesťou spomenutých tinktúr.
Dejiny
Historicky prvá písomná zmienka je z roku 1286, vtedy ako majetok Mikuláša, syna Serefelovho. Vavrišovo vraj dostalo meno podľa Serefelovho otca Vavrinca.
V roku 1703 Vavrišovo v kuruckej vojne vyhorelo do tla a len s veľkou námahou sa dalo zase do poriadku. V roku 1709 sa tu odohrala bitka labancov proti kurucom Františka II. Rákociho.
Názov
Vývin názvu obce
Bakening
Bakening (alebo Bakenin) je masívny, vysoký, v súčasnosti neaktívny stratovulkán, nachádzajúci sa na polostrove Kamčatka, asi  severozápadne od mesta Petropavlovsk-Kamčatskij. Vek prevažne andezitového vulkánu sa odhaduje na pleistocén, sopečná aktivita sa však odohrávala aj v holocéne. Pozostatkami sú dacitové lávové dómy pri severovýchodnom úpätí sopky, ktorých vek sa odhaduje na 9 000 až 10 000 rokov a menšia kaldera podkovovitého tvaru na juhozápadnom svahu s vekom odhadnutým na 8 000 až 8 500 rokov. Najmladší vulkanický produkt je menší troskový kužeľ na západnom úpätí, ktorý vznikol pred 2 500 rokmi.
Tipsport extraliga 2013/2014
Tipsport extraliga 2013/2014 bola 21. sezóna slovenskej hokejovej extraligy, najvyššej klubovej súťaže v ľadovom hokeji na Slovensku, ktorú organizuje Slovenský zväz ľadového hokeja. Majstrom sa stalo družstvo HC Košice, ktoré vo finále porazilo družstvo HK Nitra 4:3 na zápasy v sérii hranej na 4. víťazné zápasy. Družstvo MsHK DOXXbet Žilina sa v baráži s Bardejovom zachránilo v súťaži.
Extraligové kluby
V sezóne 2013/2014 v nej hralo 10 regulárnych družstiev a družstvo HK Orange 20, hrajúce v Bratislave, ktoré odohralo iba jej časť ako prípravu pre Majstrovstvá sveta v ľadovom hokeji hráčov do 20 rokov.
Štvrťfinále
(tučne sú zvýraznené domáce zápasy)
Vraždy podľa abecedy
Vraždy podľa abecedy je detektívny román britskej spisovateľky Agathy Christie. Vystupuje v ňom jej slávny fiktívny detektív Hercule Poirot so svojim priateľom kapitánom Arthurom Hastingsom, ktorý je aj rozprávačom príbehu.
Román bol po prvýkrát vydaný v Anglicku v roku 1936 vo vydavateľstve Collins Crime Club. V roku 1992 bol podľa knihy Vraždy podľa abecedy natočený rovnomenný film v hlavnej úlohe s britským hercom Davidom Suchetom.
Slovenské vydanie
V slovenčine vyšla kniha v roku 1965 v edícii „Labyrint“ vo vydavateľstve Smena.
Dej
V prímorských letiskách na južnom pobreží Anglicka vyčíňa sériový vrah. Celá krajina je v strehu. Tentoraz páchateľa okrem neznámeho motívu bezpochyby vedie aj iná pohnútka. Anonymné listy, vopred upozorňujúce známeho detektíva na miesto najbližšej vraždy, sú rukolapným dôkazom, že márnomyseľnosť je jednou z hlavných vlastností nebezpečného zabijaka. Aj výber obetí podľa abecedy, inšpirovaný vlakovým cestovným poriadkom, svedčí o dôslednej, metodickej mysli, čo sa rozhodla hodiť rukavicu samému Herculovi Poirotovi. Slávny detektív už môže rátať len s tým, že sebavedomie rastúce s každou vraždou časom oslabí protivníkovu pozornosť a vrah začne robiť chyby ...
Agis IV.
Agis IV. alebo Agis IV.  z kráľovského rodu Eurypontovcov bol kráľom Sparty od roku 245 pred Kr. do roku 241 pred Kr. Jeho spolukráľmi z kráľovského rodu Agiovcov boli Leónidas II. (vládol v rokoch 254 – 244 pred Kr. a v rokoch 243 – 235 pred Kr.) a Kleombrotos II. (vládol v rokoch 244 – 243 pred Kr.)
Kráľom v čase krízy
Agis IV. zaujíma významné miesto medzi kráľmi Sparty. Slovami historika Plutarcha z knihy Životopisy Agida a Kleomena , „Prevyšoval nadaním a duševnou veľkosťou nielen Leónida, ale takmer všetkých kráľov, ktorí vládli po veľkom Agésilaovi ". Agis syn Eudamida II. nastúpil na trón vo veku dvadsiatich rokov v čase krízy, keď bol život v Sparte už vzdialený svojim tradíciám. Majetková diferenciácia začala v Sparte neskôr ako v iných gréckych štátoch, ale jej priebeh bol o to rýchlejší a bolestivejší. „Bohatstvo  sa sústredilo v rukách neveľkého počtu ľudí a chudoba sa stala všeobecným pravidlom, bohatstvo prinášalo zbohatlíkom mnoho neproduktívneho času, povolania nehodné čestných občanov a majetnosť jednotlivcov vznášala medzi ľud závisť. Pravých Lakedaimončanov nebolo napokon viac ako sedemsto a z tých azda  len asi sto vlastnilo pôdu a dedičný majetok. Ostatný ľud sedel nečinne v obci, v biede a necti bokom, len neochotne a bez záujmu odrážal vojny nanútené nepriateľmi, a neustále číhal na príležitosť, ako urobiť zmenu a prevrat v týchto pomeroch ". Napísal opäť Plutarchos. Tieto ťažké pomery v Sparte ležali na srdci mladého kráľa a on sa ich preto rozhodol zmeniť. thumb|right|Súdny proces Agida IV. pred jeho popravou. rytina [[Walter Crane]]
Plán ozdravenia Sparty
Agis vyrastal v zámožnej rodine. Jeho matka Agesistrata dokonca pochádzala z najbohatšej rodiny v Sparte. Agis aj napriek tejto okolnosti zrejme pod vplyvom stoického filozofa Sfaira z Borysthenu, ktorý v tej dobe pôsobil, sníval o Sparte niekdajšej slávy, o Sparte rovnosti, disciplíny a o Sparte dodržujúcej zákony legendárneho Lykurga. Už pred nástupom na trón si rozmyslel aké opatrenia treba prijať a s kým ich je možné dosiahnuť. Medzi najdôležitejšie opatrenia považoval návrh zákona na zrušenie všetkých dlhov dlžníkov a zákona, ktorým by sa pôda mala znovu rozdeliť a počet plnoprávnych Sparťanov sa mal doplniť z vybraných perioikov. Bolo mu však jasné, že tieto zákony nemôže presadiť sám, lebo je mladý a bez autority. Zlákal preto pre svoj plán svoju matku Agesistratu osobu v Sparte veľmi vplyvnú, ktorej agitácia urobila divy. Správnosť svojho rozhodnutia si ešte potvrdil vo veštiarni v chráme bohyne Pasifaé v Thalamách a po týchto prípravách sa rozhodol svoj plán uskutočniť.
Politický boj za reformy
Návrh zákonov, zákon ktorým by sa mali dlžníkom zrušiť všetky dlhy a návrh zákona pridelenia pozemkov podal jeden z eforov jeho strýko Lysandros, ktorý mal sám veľké dlhy. Ako sa dalo čakať proti zákonom sa postavili všetci boháči v Sparte a jeho spolukráľ Leónidas, ktorý svoju mladosť prežil v Seleukovskej ríši zvyknutý žiť v luxuse. Keď došlo v gerúzii na hlasovanie, odporcovia reformy vyhrali o jeden hlas. Agis sa ale nevzdal a použil aj intrigy jednu zo zbraní, ktorú odporcovia reformy tiež používali. Zo slávnej veštiarne v Delfách si zaobstaral „dôkaz", že jeho spolukráľ Leónidas vôbec nie je Sparťan, ale syn nejakého macedónskeho vojaka a barbarskej ženy. Zástancovia reformy tým dosiahli, že sa efori museli vzdať úradu a Agidov spolukráľ Leónidas musel opustiť Spartu a usadiť sa v Tegei. Nástupcom Leónida sa stal jeho zať Kleombrotos, ktorý podporoval reformy. Novozvolení efori a gerúzia zákon schválili, ale nie v plnom rozsahu. Agida presvedčili, že sa reforma dá vykonať len postupne a prvou jej fázou bude hlasovanie o zákone za zrušenie dlhov. Po schválení zákona o zrušení dlhov boli na agoru znesené všetky úpisy dlžníkov na jednu kopu a spálené. K ďalšej fáze reformy sa ale mladý kráľ Agis už nedostal. Na požiadanie Achájskeho spolku, ktorý bol spojencom Sparty a viazala ich spolu spojenecká zmluva, musel Agis odísť s vojskom do vojny proti Aitólčanom. Po niekoľko týždňovom vojenskom ťažení ho doma čakalo nemilé prekvapenie.
Reforma zmarená opozíciou
Počas jeho neprítomnosti sa odporcom reformy podarilo na trón opäť dosadiť Leónida. Agidov spolukráľ Kleombrotos bol Leónidom poslaný do vyhnanstva, keď ho ešte pred týmto rozhodnutím hodlal Leónidas ako prívrženca reformy potrestať smrťou, ale prosby a naliehania jeho dcéry Chilonis ho obmäkčili. Medzi obyvateľstvom Sparty rozšírili správu, že Agis to s pozemkovou reformou nemyslel vážne a aby nemohol dokázať opak, bol hneď po príchode odvlečený do väzenia.
Poprava kráľa Agida
Po krátkom súdnom procese bol eformi odsúdený k trestu smrti obesením. Kat, ktorý ho mal popraviť sa rozplakal a odmietol položiť ruku na mladého kráľa, preto mu Agis pred smrťou ako zaznamenal Plutarchos povedal „Neplač pre mňa, aj keď trpím neprávom som v tejto chvíli šťastnejší ako moji vrahovia " a po týchto slovách si sám vložil hlavu do slučky. Jeho matku Agesistratu a starú mamu Archidamu, ktoré prišli orodovať o jeho život popravili tiež. Po smrti Agida sa ale našiel kráľ, ktorý pokračoval v reformách a bol ním paradoxne Leónidov syn Kleomenes, ktorého z donútenia oženili s jeho vdovou Agiatis.  Nástupcom Agida sa z rozhodnutia eforov stal jeho maloletý syn Eudamidas.
Pucovské zlepence
Pucovské zlepence je prírodná pamiatka v správe štátnej ochrany prírody Horná Orava. Predstavuje stratotyp pucovského zlepenca vnútrokarpatského paleogénu.
Nachádza sa v katastrálnom území obce Pucov v okrese Dolný Kubín v Žilinskom kraji. Územie bolo vyhlásené v roku 1990 na rozlohe 4,8485 ha. Ochranné pásmo nebolo určené.
Predmetom ochrany je: CHÚ je zriadené na ochranu významnej geologickej lokality paleogénnych zlepencov v Oravskej vrchovine, dôležitej z vedecko-výskumného, náučného a kultúrneho hľadiska.
Daniel Remeň
Daniel Remeň (Remeni, Remenius, Reményi, Reminikius, Reminius) (* Nemecká Ľupča, dnes Partizánska Ľupča – † 22. október 1678, Brzeg) bol evanjelický kňaz, náboženský spisovateľ.
Životopis
Základné a stredné vzdelanie nadobudol v Nemeckej Ľupči a v Banskej Bystrici. Študoval na univerzite v Toruni, Gdaňsku, 1632 – 1635 v Kráľovci. Rektor a evanjelický kňaz vo Zvolene, v Trenčíne. Od roku 1656 dekan, 1660 senior, 1667 – 1672 evanjelický kňaz v Banskej Bystrici. Roku 1672 súdom v Bratislave vypovedaný z Uhorska, usadil sa v Brzegu. Autor viacero náboženských pojednaní a kázní a príležitostných básní. Nezachovala sa jeho prírodovedecká rozprava Disputatio physica de thermis (1642).
IPhone 5C
left|100px iPhone 5C je model smartfónu od firmy Apple Inc. Nie je z kovu a skla ako to bolo pri iPhone 5, ale z plastu a v rôznych farebných variáciách. Jeho parametre sú takmer zhodné s parametrami smartfónu iPhone 5, ktorý bol týmto modelom nahradený. Rovnako ako iPhone 5 a iPhone 5S, aj iPhone 5C podporuje len nanoSIM.
iPhone 5C sa predáva s predinštalovaným operačným systémom iOS 7 a v dvoch verziách s 16 GB a 32 GB pamäťou.
Wáchán
thumb|Mapa [[Afganistanu s Vachánskym koridorom (vpravo hore, ukazuje naň šipka)]] Wáchán alebo Váchán (po perzsky واخان – daríjska výslovnosť:wáchán, iránskoperzská výslovnosť: váchán, po rusky Vachan), geograficky aj Wáchánsky/Váchánsky/Vachanský/Wakkanský koridor je úzky, riedko obývaný koridor vo východnom Afganistane, v ktorého najvýchodnejšej časti hraničí Afganistan s Čínskou ľudovou republikou. Na rovnakom mieste je rovnomenný afganský okres.
Poloha
Wáchánsky koridor leží v Badachšánskej provincii Afganistanu, v pohorí Pamír. Je veľmi úzky, jeho šírka v niektorých miestach nepresahuje 10 kilometrov. Na severe hraničí s Tadžikistanom (Hornobadachšánskou autonómnou oblasťou), na juhu s Pakistanom (časťou Kašmíru, spravovanou Pakistanom) a na východe s Čínskou ľudovou republikou (čínskym Turkestanom, teraz autonómnou oblasťou Sin-ťiang). Na hranici s Čínskou ľudovou republikou sa nachádza v nadmorskej výške ťažko priechodný Vakdžirský priesmyk. Na afgansko-čínskej hranici dochádza k najväčšej časovej zmene na svete – z +4:30 UTC na +8 UTC (celá Čínska ľudová republika má jednotný pekingský čas). thumb thumb|Vachánsky okres v [[Badachšán|Badachšánskej provincii]]
Dejiny
Terénom súčasného koridoru viedla jedna z obchodných ciest z Číny do Strednej Ázie, prechádzal tadeto okrem iného Marco Polo v roku 1271. Súčasný Wáachánsky koridor bol vytvorený na konci 19. storočia, v rámci tzv. Veľkej hry medzi Britským impériom a Ruskou ríšou. Ako súčasť Durandovej línie bol zámerne vklinený medzi ruské a britské dŕžavy a slúžil ako nárazníková zóna medzi Britskou Indiou a ruským Turkestanom. Vznikla tak krátka čínsko-afganská hranica, ktorej priebeh Čínska ľudová republika zmluvne uznala až v roku 1963.
Giles Gilbert Scott
Biografia
Narodil sa 9. novembra v roku 1880 ako jedno zo šiestich detí architekta Georga Gilberta Scotta. V roku 1899 sa začína jeho architektonické vzdelávanie a už v roku 1902 sa zapojil do architektonickej súťaže o návrh anglikánskej katedrály v Liverpoole. O dva roky neskôr sa stal členom R.I.B.A a v roku 1914 sa oženil s Louise Wallbank Hughesovou. Počas prvej svetovej vojny slúžil ako dôstojník a inšpektor konštrukcií obrany. V roku 1924 vyhral súťaž Kráľovskej komisie výtvarného umenia pre návrh dizajnu telefónnej búdky centrálnej pošty. Giles Scott sa stal prezidentom Kráľovského inštitútu britských architektov a v roku 1925 získal zlatú medailu. Bol taktiež pasovaný za rytiera. Zomrel na rakovinu pľúc 9. februára v roku 1960.
Tvorba
Giles Gilbert Scott sa už ako 22-ročný dostal do druhého kola architektonickej súťaže o návrh novej anglikánskej katedrály v Liverpoole. Avšak pre svoj nízky vek, neskúsenosť a rímskokatolícku vieru sa nemohol stať víťazom. Jeden z porotcov, G.F. Bodley ponúkol mladému Scottovi kompromis spočívajúci v spolupráci. Toto spojenie však nebolo šťastným rozhodnutím. Po smrti Bodleyho v roku 1907 Giles Scott katedrálu prestaval. Neskôr sa stal konzultantom na projekte elektrárne Battersea, ktorá sa stala obdivovanou stavbou Londýna.
Tento anglický architekt a dizajnér nebol extrémnym tradicionalistom ani modernistom. Bol zástancom tzv. „strednej línie“. Jeho dizajn je skôr intuitívny ako racionálny. Podľa Gilesovej schémy bola prestavaná aj vojnou zničená snemovňa. Prestavba sledovala rozhodnutie parlamentu vrátiť snemovňu do pôvodnej podoby. Spolu s jeho mladším bratom Adrianom a konzultačným inžinierom Oscarom Faberom sa mu podarilo vytvoriť harmonický objekt, ktorý sa zároveň odlišuje od okolitej architektúry Barryho, či Pugina. Veľký význam pre Londýn mala aj ďalšia Scottova realizácia. Bola ňou elektráreň Bankside na južnom brehu Temže oproti katedrále sv. Pavla. Autor na stavbe demonštroval, že i priemyselné stavby môžu byť úžasné budovy tzv. „katedrály sily“. Táto tehlová elektráreň odráža Scottovu generáciu zaujímajúcu sa o vznešené monumenty a starovek. Elektráreň bola dokončená v roku 1960, no nemala dlhý život. Na jej konverziu sa podujali švajčiarski architekti Herzog & de Meuron. Dnes je galériou moderného umenia (Tate Gallery of Modern Art).V povojnových rokoch Giles Scott pokračoval v navrhovaní kostolov. Hoci navonok konzervatívnych, jeho záujem prechádza k expresívnym vnútorným štruktúram. Jeho posledným dielom bol rímskokatolícky kostol Krista Kráľa v Plymouth. Na jeho detailoch pracoval i v nemocnici, kde nakoniec zomrel.
Richebourg (Haute-Marne)
Richebourg je francúzska obec, ktorá sa nachádza v departemente Haute-Marne, v regióne Champagne-Ardenne.
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je.
Nasledujúci graf zobrazuje vývoj počtu obyvateľov v obci.
Andrej Kiska
Ing. Andrej Kiska (* 2. február 1963, Poprad) je slovenský filantrop a bývalý politik. Bol štvrtým prezidentom Slovenskej republiky, do funkcie zvolený ako občiansky kandidát 29. marca 2014 a do úradu inaugurovaný 15. júna 2014. V prezidentských voľbách v roku 2019 už opätovne nekandidoval, založil stranu ZA ĽUDÍ, ktorej bol spočiatku predsedom a ktorá s 5,77 % hlasov postúpila do NR SR a bola súčasťou vlády Igora Matoviča a vlády Eudarda Hegera.
Spisovateľ, bývalý podnikateľ a bývalý politik, vzdelaním elektrotechnický inžinier, je spoluzakladateľom splátkových nebankových spoločností Tatracredit, Triangel, Quatro, spoluzakladateľom a spolumajiteľom firmy KTAG.
Kiska je spoluzakladateľom charitatívnej neziskovej organizácie Dobrý Anjel. V novembri 2006 získal od časopisu Trend titul Manažér roka a v roku 2011 sa stal držiteľom ocenenia Krištáľové krídlo za filantropiu. O svojej ceste, úspechu, šťastí a schopnostiach napísal tri knihy. Poskytuje tiež prednášky stredoškolákom a vysokoškolákom.
Mladosť a zamestnanecká kariéra
Narodil sa 2. februára 1963 v Poprade, v rodine učiteľov Andreja (* 1934) a Márie (* 1938). Otec učil matematiku a fyziku, matka učila chémiu a biológiu. Má staršieho brata Jaroslava (* 1960). Jeho otec bol členom KSČ a istý čas podpredsedom okresného národného výboru, do ktorého kompetencie spadali záležitosti školstva, kultúry a náboženských otázok. Podľa vzoru svojho otca chcel Andrej Kiska vstúpiť do KSČ, ale odmietli ho prijať. V roku 1986 ukončil inžinierske štúdium v odbore mikroelektronika na Elektrotechnickej fakulte Slovenskej technickej univerzity v Bratislave a po absolvovaní základnej vojenskej služby pracoval ako projektant v spoločnosti Naftoprojekt v Poprade.
V roku 1990 odišiel na jeden a pol roka do Spojených štátov, kde vykonával manuálne práce na čerpacej stanici a v k nej prislúchajúcom obchode so sendvičmi a neskôr na stavbách.
Skoro celý zárobok investoval do akcií americkej brokerskej spoločnosti obchodujúcej na komoditnej burze, ktorá ale po troch týždňoch zbankrotovala. Podľa jeho vyjadrenia, tento pobyt v USA ovplyvnil jeho budúcu kariéru: „Z Ameriky som si priniesol nesmiernu chuť podnikať.“
Podnikateľská kariéra
Andrej Kiska sa na Slovensko vrátil v decembri 1991. 18. februára 1992 spolu so svojim bratom Jaroslavom Kiskom a bratrancom Bystríkom Kiskom založili spoločnosť s ručením obmedzeným TRIANGLE GROUP INTERNATIONAL so sídlom v Kežmarku, ktorá vystupovala ako pobočka rovnomennej americkej spoločnosti v Severnej Karolíne vlastnenej ich priateľom. Spoločnosť prevádzkovala sieť zlatníctiev na Slovensku, spolu s pobočkou v Ostrave v Česku. Po neúspechu so skúšobnou výrobou vlastných zlatých šperkov sa zamerala na ich nákup od slovenských a českých zlatníkov a následný predaj v Spojených štátoch. Na tento účel v Severnej Karolíne 9. mája 1995 založili spoločnosť EUROGOLD CORPORATION, ktorej bol Kiska viceprezidentom a sekretárom (secretary), ale tá sa nedokázala presadiť v americkom konkurenčnom prostredí.
27. septembra 1996 založili ďalšiu spoločnosť s ručením obmedzeným TatraCredit, ktorá ponúkala službu Triangel. Tá spočívala v nakúpení spotrebnej elektroniky priamo od výrobcu, s cieľom obísť veľkoobchodnú a maloobchodnú maržu a v následnom splátkovom predaji spotrebiteľovi. Sortiment sa postupne rozšíril o nábytok, športové potreby, hračky atď. Po troch rokoch úspešného podnikania 4. októbra 1999 zriadili akciovú spoločnosť QUATRO, ktorá ponúkala konkurenčný produkt splátkového predaja priamo v predajniach. Ako sa Kiska vyjadril: „Je to typický americký model, kde vlastníte úspešnú značku a sami jej vytvoríte aj konkurenciu.“ Tieto dve firmy poskytli finančné služby vyše jednému miliónu ľudí.
Sieť spoločností TatraCredit a Quatro sa postupne rozrástla o akciové spoločnosti Q – CREDIT, Q – CAR a Slovenské kreditné karty, čím sa stala najväčším splátkovým predajcom pôsobiacim na Slovensku so základňou cca 400 000 klientov. V decembri 2004 prebehlo zlúčenie týchto piatich spoločností a od pôvodných akcionárov ich kúpila Všeobecná úverová banka, ktorá ich s účinnosťou od 31. decembra 2005 spojila do holdingovej štruktúry spoločnosti Consumer Finance Holding.
Kiska je jediným majiteľom firmy Finančná hitparáda s.r.o., vykonáva činnosť nezávislého finančného sprostredkovateľa.
Pôsobenie v oblasti charity
Kiska a bývalý konateľ a spoluzakladateľ reklamnej agentúry Wiktor Leo Burnett Igor Brossmann založili 1. augusta 2006 neziskovú organizáciu DOBRÝ ANJEL na poskytovanie humanitárnej starostlivosti najmä osobám s onkologickým ochorením, deťom v detských domovoch a osobám v hmotnej núdzi. Na financovanie organizácie venoval Kiska 1 000 000 EUR z vlastných peňazí.
V roku 2011 mu bolo udelené ocenenie Krištáľové krídlo za filantropiu. Kvôli kandidatúre na prezidenta SR sa koncom mája 2013 vzdal funkcie predsedu správnej rady nadácie, ktorú od 1. júna prevzala jeho manželka Martina Kisková.
Kiska sa verejne zaviazal darovať svoj čistý príjem z funkcie prezidenta ľuďom v núdzi. Príjemcov vyberá na základe návrhov neziskových organizácií: Plamienok, Úsmev ako dar, Liga proti rakovine, Dobrý anjel a Organizácia muskulárnych dystrofikov v SR. Takýto postup uplatňuje každý mesiac a finančná pomoc od neho ide priamo.
Kandidatúra
Svoju kandidatúru na prezidenta SR vo voľbách v roku 2014 Andrej Kiska oficiálne oznámil v rozhovore pre denník SME publikovanom 24. októbra 2012. Stal sa tak prvým kandidátom, ktorý kandidatúru potvrdil. Podľa predvolebného prieskumu agentúry FOCUS uskutočneného začiatkom októbra 2012, publikovaného v denníku SME, by Robert Fico získal 19,9 %, druhým by sa stal Kiska so 17,1 % hlasov. V druhom kole by však väčšiu podporu získal Kiska, v prípade súboja s Ficom by získal 28 % v porovnaní s 26,4 % u Fica.
Kampaň a antikampaň
Týždeň pred prvým kolom volieb súkromná poštová firma Cromwell distribuovala 1,9 milióna červených letáčikov proti Kiskovi s názvom Odhalenie, v ktorom sa tvrdilo, že je „napojený na nebezpečnú scientologickú sektu“ a že zbohatol na „úrokoch a protizákonných podvodoch“. V rovnakom čase objednávala u Cromwell firma GS Servis distribúciu Ficových letákov Pripravený pre Slovensko. Kiska podal trestné oznámenie za ohováranie a krivé obvinenia, doteraz sa nepodarilo dokázať, že by za vydaním letákov proti Kiskovi bol jeho protikandidát, ten však argumenty, ako boli v letáčiku, využíval napríklad v televíznych dueloch.
Vo februári 2014 Kiska v rozhovore pre Mladú frontu DNES povedal, že si kampaň financuje sám a dovtedy minul okolo 200 tisíc eur. Po voľbách uviedol, že oficiálne výdavky mal vo výške 250 593 eur a výdavky mimo oficiálnej kampane boli vo výške 1 095 482 eur.
Výsledky voľby
V prvom kole 15. marca 2014, v ktorom kandidovalo štrnásť kandidátov, získal Kiska 24 % hlasov, čím sa umiestnil na druhom mieste a spolu s Ficom, ktorý získal 28%, postúpil do druhého kola.
V druhom kole 29. marca 2014 získal 1 307 065 (59,38 %) hlasov a stal sa budúcim prezidentom. Väčšinu hlasov získal vo všetkých krajoch okrem Trenčianskeho. Funkcie sa ujal 15. júna 2014 po inaugurácii zložením sľubu pred Národnou radou SR.
Krátko po zvolení za hlavu štátu Kiska odmietol ochranku.
Tabuľka úspešnosti Andreja Kisku vo voľbách na prezidenta Slovenskej republiky 2014
Po zvolení do inaugurácie
V apríli 2014 Kiska uviedol, že v prípade odsúdenia Hedvigy Malinovej jej udelí milosť. Kiska napísal list vtedajšiemu prezidentovi Ivanovi Gašparovičovi, v ktorom ho požiadal o stretnutie s cieľom zabezpečiť „plynulý prechod pokračovania Vašej práce v oblastiach štátnych záujmov Slovenskej republiky a jej občanov“. Kiska sa vyjadril, že predsedu Najvyššieho súdu a šiestich ústavných sudcov by mal menovať ten prezident, ktorý s nimi bude spolupracovať.
Koncom mája 2014 Kiska predstavil svojich poradcov a hovorcu. „Môžeme to nazvať sedem statočných, ktorí so mnou do paláca pôjdu. Je to šesť poradcov a jeden hovorca. Hovorcom bude pán Peter Petrus“, povedal Kiska. Za budúcich poradcov boli označení bývalý predseda Ústavného súdu Ján Mazák, bývalý diplomat Martin Bútora a Roman Krpelan, bývalý zástupca šéfredaktora denníka SME, poradca ministra zdravotníctva Ivana Uhliarika a šéf PR agentúry. Poradcami sa stali aj členovia jeho volebného tímu Tomáš Lehotský, Rado Baťo (bol tiež hovorcom a poradcom bývalej premiérky Ivety Radičovej) a Sergej Michalič, ktorý pracoval v SDKÚ.
Prezidentská inaugurácia
Kiskova inaugurácia sa oficiálne začala 15. júna 2014 o 11:45. V budove Slovenskej filharmónie slávnostne zasadla Národná rada. Kiska zložil sľub do rúk predsedníčky Ústavného súdu a predniesol svoj inauguračný prejav. Neskôr nového prezidenta čakala prehliadka jednotiek Ozbrojených síl, stretnutie s občanmi, ekumenická bohoslužba v Dóme sv. Martina, symbolické odovzdanie úradu od Ivana Gašparoviča na nádvorí Prezidentského paláca, slávnostný obed v záhrade paláca, na ktorý pozval sociálne slabších (odchovanci detských domovov, seniori žijúci v domove dôchodcov a bezdomovci) a kladenie vencov obetiam Železnej opony. Deň ukončila slávnostná recepcia.
Pôsobenie vo funkcii prezidenta
Kiska využíval Facebook a iné elektronické médiá už pred voľbami. O pôsobnosti a názoroch prezidenta okrem oficiálnej prezident.sk informuje aj overená osobná Facebook stránka Andrej Kiska a (neoverená) komunitná stránka Andrej Kiska – Náš nový prezident, na ktorej sú najstaršie príspevky z 30. marca 2014 (deň po druhom kole volieb).
Podpora Kosova
Andrej Kiska ako jeden z mála relevantných Slovenských politikov podporuje nezávislosť Kosova od Srbska, podporuje politiku uznania samostatnosti Kosova. Verí, že samostatné Kosovo je faktor stabilnosti na Balkáne.
Postoj k LGBT osobám
Andrej Kiska je prvým prezidentom, ktorý prijal LGBT aktivistov a vyjadril im podporu. Po stretnutí v decembri 2017 vyzval k diskusii o zákonnom schválení partnerstva homosexuálov. Podľa svojich vyjadrení chce diskusiou napraviť podľa neho negatívny dopad tzv. referenda o rodine, ktoré napriek neúspešnosti zakonzervovalo súčasný stav: „Žiaľ, výsledkom bolo, že sa skončila akákoľvek racionálna snaha zabezpečiť jednotlivcom žijúcim mimo manželstva aspoň minimálny štandard právnej ochrany.“ uviedol Kiska.
2014
Niekoľko dní po svojej inaugurácii Kiska vymenil troch členov súdnej rady, ktorí boli do funkcie menovaní jeho predchodcom Gašparovičom. Ide o Eduarda Báránya, Gabrielu Šimonovú a Máriu Bujňákovú. Bárány rezignoval už predtým. Do súdnej rady boli vymenovaní Ján Klučka, Jozef Vozár a Elena Berthotyová. Kiska voľbu konzultoval so širšou komunitou v justícii a mimovládnymi organizáciami.
Počas volebnej kampane Kiskov protikandidát Fico tvrdil, že Kiska by neprešiel bezpečnostnou previerkou. Fico sa ponúkol previerku po zvolení absolvovať. V júni 2014 Kiska poukázal na zákon o ochrane utajovaných skutočností, pretože podľa neho previerku prezident nepotrebuje: „Ako viete, prezident nemusí mať bezpečnostnú previerku a ani nevidím dôvod, prečo by som to mal robiť.“
V nedeľu 16. novembra 2014 na slovensko-rakúskej hranici prezident Kiska, s prezidentmi Poľska, Maďarska a Nemecka zložil pamätný veniec. Dňa 17. novembra sa Kiska pri príležitosti 25. výročia Nežnej revolúcie zúčastnil na stretnutí prezidentov Česka (Miloš Zeman), Poľska (Bronisław Komorowski), Maďarska (János Áder) a Nemecka (Joachim Gauck) na Pražskom hrade.
Referendum o rodine
Kiska po zvolení za prezidenta vyjadril pochybnosti nad referendovými otázkami, a podal podnet na ústavný súd. Podľa organizátorov nedodržal sľub z pred volieb: „Sme sklamaní, prezident pred voľbami nekomunikoval žiadne dôvody ani svoje oprávnené pochybnosti, naopak, dostali sme od neho prísľub, ktorý sa už bohužiaľ nebude môcť zrealizovať,“ poznamenal Anton Chromík s tým, že otázky boli už vtedy známe.
2015
V októbri 2015 Kiskovi podľa prieskumu agentúry Focus dôveruje 60,7% opýtaných z toho 15,3% úplne. Dosiahol tak vyššiu dôveru než premiér Fico 46,3% a predseda NR SR Pellegrini 36,1%.
2016
Začiatkom februára otvorením webstránky verejnaobjednavka.sk, ktorú mu vypracovala reklamná agentúra ako fyzickej osobe, vyzýval tri mesiace pred parlamentnými voľbami (5. marca) k účasti na nich a zdôrazňoval témy zdravotníctva a školstva. 9. marca poveril predsedu víťaznej strany Smer zostavením vlády. V júli navštívil Poľsko, kde sa v Krakove v rámci 31. ročníka Svetových dní mládeže stretol s pápežom Františkom. V auguste navštívil Čile, Argentínu a Brazíliu (olympiádu v Riu). V septembri vystúpil na 71. zasadnutí Valného zhromaždenia OSN. V príhovore sa venoval utečeneckej kríze, teroristickým útokom, téme Ukrajiny a nárastu extrémizmu. V novembri 2016 poslal Kiska poslancom NR SR list v ktorom ich žiada o zrušenie takzvaných Mečiarových amnestií viažucim sa k únosu Michala Kováča ml.
2017
Vo februári 2017 Kiska vetoval zákon, ktorý by umožnil jednokolovú voľbu predsedov VÚC. Kiska pritom povedal „Vyslovujem vážnu pochybnosť o tom, či schválený zákon možno vykladať a aplikovať tak, aby umožňoval a ochraňoval slobodnú súťaž politických síl v našej spoločnosti.“ Poslanci však jeho vetu prehlasovali a novembrové krajské voľby budú jednokolové.
Kiska sa 21. marca 2017 stretol s bývalým príslušníkom SIS a svedkom únosu Michala Kováča mladšieho Oskarom Fegyveresom na jeho vlastnú žiadosť. Deň predtým sa listom obrátil na poslancov SNR aby "nedošlo k systémovým omylom a hoci aj nezamýšľaným chybám, ktoré by mohli zatieniť alebo aj zmariť úsilie zamerané na základný účel navrhovaných zmien – zrušenie amnestií V. Mečiara z roku 1998."
Počas služobnej cesty do New Yorku bol pozvaný na rozhovor k americkému finančníkovi Georgeovi Sorosovi. Stretnutie trvalo asi hodinu. Prezidentská kancelária o stretnutí neinformovala. Kiska sa neskôr vyjadril že sa rozprávali o príbehu Rómov v Spišskom Hrhove.
Konania pred výborom pre nezlučiteľnosť funkcií
Výbor NR SR pre nezlučiteľnosť funkcií 29. marca 2017 začne konanie voči prezidentovi Kiskovi. Dôvodom konania je „účasť prezidenta na poklepaní základného kameňa mrakodrapu vo Varšave." „Vo firme, ktorá ide mrakodrap stavať, pracuje jeho dcéra“ povedal predseda výboru Martin Poliačik (SaS). Podnet podali poslanci Smeru a SNS, pretože „prezident zneužil svoje právomoci, keď letel vládnym špeciálom na návštevu Poľska so svojou dcérou a ďalšími súkromnými osobami“.  Hovorca prezidenta Krpelan povedal, že súčasťou delegácie v Poľsku na palube lietadla neboli ani žiadni rodinní príslušníci, ani žiadne súkromné osoby. „Nikto z členov rodiny prezidenta Kisku nebol v čase jeho návštevy v Poľsku.“
Ďalšie konanie začne výbor na základe podania Jozefa Behýla. O pravdepodobnom začatí konania informoval Martin Poliačik zo SaS: „''Z toho, čo mám k dispozícii, podnet pôsobí ako kvalifikovaný. S vysokou pravdepodobnosťou sa začne konanie. Požiadame všetky inštitúcie aj pána prezidenta o vyjadrenie.''“
Lanuéjouls
Poloha
Obec má rozlohu. Najvyšší bod je položený a najnižší bod
Andrej Kiska
Konania pred výborom pre nezlučiteľnosť funkcií
Podnet sa týka záväzkov voči KTAGu. Behýl podľa agentúry Sita hovorí o dôvodnom podozrení, že počas funkčného obdobia verejného funkcionára Kisku spomínané pohľadávky boli spoločnosťou odpustené alebo inak zanikli, čo možno považovať za prijatie daru alebo inej nenáležitej výhody. „Tieto výdavky sú podľa nášho názoru v priamej súvislosti s výkonom verejnej funkcie, keďže boli vynaložené na jeho prezidentskú kampaň,“ uviedol Behýl s tým, že Kiska záväzok voči firme KTAG neuviedol v majetkovom priznaní, čím porušil zákon.
Lanuéjouls
Obyvateľstvo
Počet obyvateľov obce je 733 obyvateľov (2009).